armvectores/hy_wikipedia_2023 huggingface dataset:
Իսքենդերուն ծոց

Իսքենդերունի ծոց, Հայկական ծոց, Ալեքսանդրետտա, ծովածոց Միջերկրական ծովի հյուսիսարևելյան կողմում՝ Կիլիկիայի ափի մոտ։ Ողողում է Փոքր Ասիա թերակղզու հարավարևելյան ափերը Ամանուս լեռների հարավարևմտյան ստորոտների մոտ։ Այս ծոցի ափին են գտնվել Կիլիկիայի Այաս և Կոռիկոս նավահանգիստները։ Ավելի հնում հայտնի է եղել Իսսոս քաղաքի անունով, իսկ նոր ժամանակներում՝ Ալեքսանդրետտայի ծոց։ Հերոդոտոսը հիշատակում է Մյուրանդրոս քաղաք անունով։ Չորրորդ դարում գործածության մեջ է մտնում Հայկական ծոց անունը, որ Հայկական պետության գոյության ժամանակներում ավելի լայն տարածում է ստանում։ Միջնադարյան եվրոպական հեղինակները Հայոց ծոցը և Հայկական Կիլիկիայի ծովային ողջ շրջանը կոչել են Հայոց ծով, իսկ ծովափը՝ Հայկական ծովափ։ XIV դարում ծովածոցը կոչվել է նաև Այաս քաղաքի անունով։


== Ծանոթագրություններ ==
Տուհալաանե

Տուհալաանե (էստ․՝ Tuhalaane), գյուղ Էստոնիայի Վիլյանդիմաա նահանգի Կառկսի շրջանում։
2011 թվականի տվյալներով գյուղում բնակվում էր 106 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Ստրելնայա (Ստրելինայի վտակ)

Ստրելնայա (ռուս.՝ Стрельная), գետ Ռուսաստանում, հոսում է Արխանգելսկի մարզում։ Գետաբերանը տեղակայված է Պիժմա գետի ձախ ափում՝ 24 կմ հեռավորության վրա Գետի երկարությունը 39 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Կամսկոմու ավազանային շրջանին, գետի ջրատնտեսային տեղամասը Վյատա գետն է, գետի ենթաավազանը Վետկա գետն է։ Գետի գետային ավազանը Կոտելնիչ գետն է՝ մինչև Կամ։


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Դավաճան (այլ կիրառումներ)

Դավաճան
Դավաճան է նա, ով դավաճանություն է գործել։

«Դավաճան» -ը 1926 թ.-ի սովետական ​​համր ֆիլմ է, որի ռեժիսորը Ա. Հռոմն է։
«Դավաճան» -ը 2008 թվականի ամերիկյան գեղարվեստական ​​կինոնկար է, որի ռեժիսորն է Դ. Նաչմանովը։
«Դավաճան» -ը իտալացի ռեժիսոր Մարկո Բելոչիոյի 2019 թվականի իտալական կենսագրական դրամա է։


== Տես նաև ==
Դավաճանություն
Սիզավետ

Անվան այլ կիրառումների համար տե՛ս՝ Ծաղկաշեն (այլ կիրառումներ)Սիզավետ (նախկին անվանումները` Ծաղկաշեն, Քոռաղբյուր),
գյուղ Հայաստանի Հանրապետության Շիրակի մարզի Աշոցքի տարածաշրջանում, մարզկենտրոն Գյումրիից մոտ 30 կմ հյուսիս, ծովի մակարդակից 2075 մ բարձրության վրա։ 1946 թվականին վերանվանվել է Ծաղկաշեն, 1967 թ.` Սիզավետ։


== Բնակչություն ==
Ըստ ՀՀ 2011 թ. մարդահամարի արդյունքների` Սիզավետի մշտական բնակչությունը կազմել է 334, առկա բնակչությունը` 306 մարդ։ Բնակիչերը հայեր են, որոնց նախնիների մի մասը Վրաստանի Նինոծմինդայի շրջանի Հեշտիա և Լոռու գյուղերից գաղթած վերաբնակիչներ են։
Սիզավետի բնակչության փոփոխությունը ժամանակի ընթացքում` ստորև.


== Տնտեսություն ==
Բնակչությունը զբաղվում է անասնապահությամբ, հացահատիկի և կերային մշակաբույսերի մշակությամբ։


== Պատմամշակութային կառույցներ ==
Սիզավետն ունի Սբ. Ամենափրկիչ եկեղեցի։ Դպրոցը արձակագիր Պատվական Ղուկասյանի անվամբ է։ Սիզավետում է ծնվել ականավոր բանաստեղծ, թարգմանիչ Հակոբ Մովսեսը։


== Տես նաև ==
Սիզավետի պատմության և մշակույթի անշարժ հուշարձանների ցանկ (Շիրակի մարզ)


== Ծանոթագրություններ ==
Android 10

Android 10, (մշակման ընթացքում Android Q և կոդային անունը Android Quince Tart թողարկումից հետո), Android օպերացիոն համակարգի 10-րդ տարբերակն է։ 
Android 10 օպերացիոն համակարգը թողարկվել է 2019 թվականի սեպտեմբերի 3-ին Google Pixel սմարթֆոնների համար, ինչպես նաև Essential Phone և Redmi K20 Pro սմարթֆոնների համար։ OnePlus 7T սմարթֆոնը դարձավ առաջին սմարթֆոնը արդեն իսկ տեղադրված Android 10 օպերացիոն համակարգով։ 
2022 թվականի օգոստոսի տվյալներով Android օպերացիոն համակարգով աշխատող սմարթֆոնների 22,3%-ի վրա տեղադրված է 10-րդ տարբերակը, ինչն էլ այս տարբերակին դարձնում է 2-րդ ամենաշատ օգտագործվողը։ Android-ով աշխատող պլանշետների մեջ այս տարբերակը իր հայտնիությամբ զբաղեցնում է 6-րդ հորիզոնականը, որի  հաջորդում են Android Nougat 7.0 և 7.1 տարբերակները։ Android 10-ը ընհանուր առմամբ ստացել է դրական ակնարկներ օգտագործողների կողմից կապված դիզայնի և աշխատանքի հետ։ 


== Պատմություն ==

2019 թվականի մարտի 13-ին Google ընկերությունը թողարկեց օպերացիոն համակարգի բետա-տարբերակը Android Q անունով, միայն իր իսկ սմթարֆոնների համար՝ Pixel, այդ թվում Pixel-ի առաջին սերնդի սմարթֆոնները նույնպես ստացան ապահովում բազմաթիվ խնդրանքների շնորհիվ։ Ընդհանուր առմամբ մինչև վերջնական տարբերակի թողարկումը թողարկվել է 6 բետա-տարբերակ։ 
Բետա-փորձարկման ծրագիրը ընդլայնվեց 3 բետա-տարբերակի հետ միասին 2019 թվականի մայիսի 7-ին, որը հասանելի դարձավ 14 գործընկեր սմարթֆոնների համար։ Բետա-տարբերակի հասանելիությունը անհասանելի դարձավ Huawei Mate 20 Pro սմարթֆոնի համար 2019 թվականի մայիսի 21-ին սակցիաների պատճառով, սակայն արդեն մայիսի 31-ին հասանելիությունը վերականգնվեց։ 
2019 թվականի հուլիսի 5-ին թողարվեց 4 բետա-տարբերակը։ Համակարգի դինամիկ թարմացումները ընգրկվեցին նաև բետա-տարբերակում։ 
2019 թվականի հուլիսի 10-ին Google ընկերությունը թողարկեց 5-րդ բետա-տարբերակը՝ վերջնական SDK API 29-ով, ինչպես նաև սխալների ուղղմամբ։ 2019 թվականի օգոստոսի 7-ին թողարկվեց 6-րդ վերջնական տարբերակը։ 
2019 թվականի օգոստոսի 22-ին հայտարարվեց, որ Android Q կտարածվի բացառապես ինչպես «Android 10» առանց կոդային անունի։ Google-ը դադարեցրեց օպերացիոն համակարգերին անվանել հրուշակեղենի անունով, պատճառաբանելով այն հանգամանքը, որ դա համապատասխան չէ միջազգային տարբերակներին։ Սակայն համակարգը ունի կոդային անվանում՝ Quince Tart, այդ մասին կարելի է տեղեկանալ շնորհիվ համակարգի մասին տեղեկություն տվող ծրագրի։ 
Վերջնական տարբերակը թողարկվեց 2019 թվականի սեպտեմբերի 3-ին Pixel սմարթֆոնների շարքի համար։


== Ծանոթագրություններ ==
Լոբանովկա (գյուղ, Վելիկոբուրլուկիի շրջան)

Անվան այլ կիրառումների համար տե՛ս՝ ԼոբանովկաԼոբանովկա (ուկրաիներեն՝ Лобанівка), գյուղ Ուկրաինայի Խարկովի մարզի Վելիկոբուրլուկիի շրջանում։ Հիմնադրվել է 1799 թվականին։
2001 թվականի տվյալներով Լոբանովկա գյուղում բնակվել է 11 մարդ։ Բնակավայրը զբաղեցնում է 0,266 կմ² տարածք։ Բնակչության խտությունը կազմել է 41,35 մարդ/կմ²։


== Աշխարհագրական դիրք ==
Լոբանովկա գյուղը գտնվում է Պլոտվա գետի ակունքում՝ Գրաչևկա և Կուպինո գյուղերի հարևանությամբ։ Գյուղում կան մի քանի ամբարտակներ։


== Պատմություն ==
Գյուղը հիմնադրվել է 1799 թվականին։
Մինչև 2020 թվականի հուլիսի 17-ը գյուղը ներառված է եղել Խարկովի մարզի Վելիկոբուրլուկսկի շրջանի Չեռնենսկի գյուղական խորհրդի կազմում։


== Տնտեսություն ==
Գյուղում գործել են կաթնամթերքի և թռչնաբուծական ֆերմաներ, մեքենաների և տրակտորների արտադրամասեր։


== Էկոլոգիա ==
Գյուղի մոտ կա անասնագերեզմանոց։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Անցին

Անցին (չին.` 安庆, փինյին.` Ānqìng), քաղաքային օկրուգ Չինաստանի Ժողովրդական Հանրապետության Անհոյ պրովինցիա։


== Վարչատարածքային բաժանումը ==
Անցին քաղաքային օկրուգը բաժանվում է 3 շրջանի, 1 քաղաքային գավառի, 7 գավառի։

Դագաուն շրջան (大观区)
Իսյու շրջան (宜秀区)
Ինցզյան շրջան (迎江区)
Տունչեն քաղաքային գավառ (桐城市)
Վանզզյան գավառ (望江县)
Սուսուն գավառ (宿松县)
Տայհու գավառ (太湖县)
Հուայնին գավառ (怀宁县)
Ցյանշան գավառ (潜山县)
Ցզունյան գավառ (枞阳县)
Յուեսի գավառ (岳西县)


== Աշխարհագրություն ==
Անցինը տեղակայված է Անհոյ պրովինցիայից հարավ-արևմուտք և Յանցզի գետից հյուսիս։


== Կլիմա ==
Քաղաքում Մերձարևադարձաին մուսոնային կլիմա է, աչքի է ընկնում խոնավ ձմեռով, չոր (նաև խոնավ) ամառով։


== Պատմություն ==
Քաղաքը հիմնադրվել է Մ. թ. ա. 2-րդ դարում Խան դինաստիայի կողմից։


== Էկոնոմիկա ==
Անցինում զարգացած են նավթաքիմիական, տեքստիլ, ավտոմոբիլային և թեյարդյունաբերական արդյունաբերության ճյուղերը։


== Տուրիզմ ==
Հայտնի է Տյանչժուշան կենդանաբանական այգով։


== Եղբայր քաղաքներ ==
Քյոթահիյա, Թուրքիա
Կալաբասաս, Կալիֆորնիա, ԱՄՆ
Իբայակի, Օսակա, Ճապոնիա
Խիբիններ

Խիբիններ (ռուս.՝ Хибины), լեռնազանգված Ռուսաստանի Մուրմանսկի մարզում, Կոլա թերակղզում։ Բարձրությունը մինչև 1200,6 մ է։ Սարավանդանման գագաթնային մակերևույթը զառիվայր իջնում է դեպի թույլ բլրապատ ու ճահճային հարթությունը։
Ծածկված է փշատերև անտառներով, ցածրահասակ կեչուտներով։ Ապատիտային հանքի հսկայական պաշարների բազայի վրա Կիրովսկ քաղաքում ստեղծված է ապատիտանեֆելինային արդյունաբերություն։


== Անվանում ==
Անվանումն առաջացել է սաամերեն Խիբին բառից, որը նշանակում է «լեռներ»։


== Ծանոթագրություններ ==
(8488) դ'Արգենս

(8488) դ'Արգենս (անգլ.՝ d'Argens), աստերոիդ աստերոիդների հիմնական գոտում։ Հայտնաբերվել է 1989 թվականի սեպտեմբերի 26-ին Էրիկ Էլստի կողմից Լա Սիլյայում։
Միջին հեռավորությունը Արեգակից կազմում է 2,25862 ա. մ., առավելագույնը մոտենում է 2,0708 ա. մ. հեռավորության վրա և հեռանում 2,4464 ա. մ.։ Արեգակի շուրջ մեկ ամբողջական պտույտ է կատարում 1239,83 երկրային օրվա ընթացքում, իր ուղեծրով շարժվելով միջինում 0,290362 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,61° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8488) դ'Արգենս աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ուղեձոր

Ուղեձոր (նախկին անվանումը` Քոչբեկ),
գյուղ Հայաստանի Հանրապետության Վայոց ձորի մարզի Վայքի տարածաշրջանում, Սարավանից մոտ 4 կմ հարավ-արևելք, Դարբ գետի վերին հոսանքի աջափնյա սարահարթում, Որոտանի լեռնանցքի մոտ։
Ուղեձոր է վերանվանվել 1991 թվականի ապրիլի 3-ին։


== Բնակչություն ==
Մինչև 1989 թ. Ուղեձորը բնակեցված է եղել ադրբեջանցիներով, այնուհետ` հայերով։
Ուղեձորի բնակչության փոփոխությունը ժամանակի ընթացքում` ստորև.


== Տնտեսություն ==
Բնակչությունը զբաղվում է անասնապահությամբ։


== Պատմամշակութային կառույցներ ==
Ուղեձորի մոտ կան ավերակ եկեղեցի և խաչքարեր։


== Տես նաև ==
Ուղեձորի պատմության և մշակույթի անշարժ հուշարձանների ցանկ (Վայոց ձորի մարզ)


== Ծանոթագրություններ ==
Դյակով

Դյակով (ուկրաիներեն՝ Дяків), գյուղ Ուկրաինայի Խմելնիցկիի մարզի Սլավուտայի շրջանում։
2001 թվականի տվյալներով Դյակով գյուղում բնակվում էր 470 մարդ։ Բնակավայրը զբաղեցնում է 2,18 կմ² տարածք։ Բնակչության խտությունը կազմում էր 215,6 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Նիժնի Տագիլի առաջին կոմերիտականների հուշարձան

Նիժնի Տագիլի առաջին կոմերիտականների հուշարձան (ռուս.՝ Памятник первым комсомольцам Нижнего Тагила), հուշարձան Ռուսաստանի Դաշնության Սվերդլովսկի մարզի Նիժնի Տագիլ քաղաքում։ Տեղադրվել է Երիտասարդության հրապարակում (Լենինի պողոտա), քաղաքի Լենինյան շրջանում։


== Պատմություն ==
Առաջին կոմերիտականների հուշարձանը պատկերում է շինելներով և թիկունքում հրացաններով աղջկա և բուդյոնովկայով տղայի։ Նրանք նայում են հակառակ ուղղություններով, ձեռք ձեռքի են տվել, պատկերված են դինամիկ շարժման մեջ և մարմնավորում են երկրի երիտասարդությունը և կոմերիտական հերոսներին, որոնք պատրաստ են պաշտպանելու իրենց Հայրենիքը։
Հուշարձանը պատրաստված է մետաղից և տեղադրված է ոչ մեծ պատվանդանի վրա։ Նրա հեղինակը քանդակագործ-կոթողագործ, 1982 թվականից նկարիչների միության անդամ Անատոլի Գլեբովիչ Նևերովն է։
Քանդակային հորինվածքի հանդիսավոր բացումը տեղի է ունեցել 1981 թվականի հոկտեմբերի 29-ին։ 2006 և 2008 թվականներին հուշարձանն անցել է վերանորոգման-վերականգնողական աշխատանքներ։
Տագիլցիները հուշարձանը կոչել են «Ռոմեո և Ջուլիետ»։ Այն ճանաչվել է կոթողային արվեստի տեղական նշանակության հուշարձան։ Ամեն տարի ՀամԼԿԵՄ ծննդյան օրը տոնական երթը, որը գլխավորում են Նիժնի Տագիլի վարչակազմի առաջին դեմքերը, հուշարձանի մոտ ծաղիկներ է դնում։


== Աղբյուրներ ==
«Памятник первым комсомольцам Тагила»։ http://www.artmnt.ru։ Վերցված է 2014-03-21 
«Памятник первым комсомольцам»։ ЕкатГид։ Վերցված է 2014-03-21 
«Памятник первым комсомольцам Нижнего Тагила»։ Досуг Тагила։ Արխիվացված է օրիգինալից 2014-03-22-ին։ Վերցված է 2014-03-21 
«Памятник «Первым комсомольцам Нижнего Тагила»»։ Городской портал Нижнего Тагила TagilCity.ru։ 2012-10-17։ Արխիվացված է օրիգինալից 2014-03-22-ին։ Վերցված է 2014-03-21
Բլիգան Ներքին

Բլիգան Ներքին, գյուղակ Արևմտյան Հայաստանում, Էրզրումի վիլայեթի Բայազետի գավառում։ Գտնվում էր Արածանիի ակունքների տարածքում, Դիադին քաղաքից հարավ, Բլիգան Վերին գյուղից 2 կմ հյուսիս-արևմուտք։


== Բնակչություն ==
XX դարի սկզբին ուներ 8 տուն քուրդ բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Մակարովո (գյուղ, Աուրգազինսկի շրջան)

Անվան այլ կիրառումների համար տե՛ս՝ ՄակարովոՄակարովո (ռուս.՝ Макарово, բաշկիրերեն՝ Макаров), գյուղ Ռուսաստանի Բաշկորտոստան հանրապետության Աուրգազինսկի շրջանի կազմում։
Բնակչությունը 2009 թվականին գրանցված տվյալներով կազմում էր 7 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Արցախի ֆուտբոլային լիգա 2018

«Արցախի ֆուտբոլային լիգա 2018»-ը Արցախի ֆուտբոլի Լիգայի 1-ին առաջնությունն է։ Այն սկսվել է 2018 թվականի հուլիսի 14-ին և ավարտվել նույն թվականի նոյեմբերի 18-ին։

Առաջնությունը ընթացել է 14 փուլերով։ Թիմերը միմյանց հետ մրցել են 2-ական անգամ։ Չեմպիոն է հռչակվել Լեռնային Արցախ ֆուտբոլային ակումբը, որը ամենաշատ միավորն է վաստակել։


== Մասնակիցներ ==


== Աղյուսակ ==


== Արդյունքներ ==


== Առաջնության առաջատարները ==


== Ծանոթագրություններ ==
1955

1955 թվական, ոչ նահանջ տարի, ըստ Գրիգորյան օրացույցի սկսում է ուրբաթ օրը։ Սա մեր թվարկության 1955 թվականն է, 
XX դարի 55-րդ տարին։


== Դեպքեր ==
Հուլիս 17 - Դիսնեյլենդի բացումը Կալիֆոռնիայում


== Ծնունդներ ==
Հունվարի 1 - Արմենակ Վարդանյան,  հայ քանդակագործ։ ՀՀ վաստակավոր նկարիչ
Հունվարի 5 - Կարինե Գլոյան, դիզայներ-նկարչուհի
Հունվարի 6 - Ռոուեն Ատկինսոն, բրիտանացի դերասան, կատակերգու
Հունվարի 18 - Քևին Քոսթներ, ամերիկացի դերասան, պրոդյուսեր, ռեժիսոր և երաժիշտ
Փետրվարի 24 - Սթիվ Ջոբս, ամերիկացի գործարար, ճարտարագետ, գյուտարա, Էփլ (Apple) կորպորացիայի հիմնադիրն էր և գլխավոր տնօրենը
Մարտի 25 - Մանիկ Աճեմյան, հայ բանաստեղծ, լրագրող
Հունիսի 6 - Սեմ Սայմոն, ամերիկյան հեռուստասեյաին պրոդյուսեր, դերասան և սցենարիստ
Վահե Բերբերյան, հայ երգիծաբան
Հունվարի 10 - Ֆրանկո Տանկրեդի, իտալացի ֆուտբոլիստ, դարպասապահ, զբաղվել է նաև մարզչական կարիերայով
Փետրվարի 17 - չինացի հանրահայտ գրող, Գրականության Նոբելյան մրցանակի դափնեկիր Մո Յանը
Փետրվարի 24 - Ալեն Պրոստ, ֆրանսիացի մրցարշավորդ
Մարտի 13 - Բրունո Կոնտի, իտալացի ֆուտբոլիստ, կիսապաշտպան և գլխավոր մարզիչ
Ապրիլի 8 - Ագոստինո Դի Բարտոլոմեյ, իտալացի նախկին ֆուտբոլիստ, կիսապաշտպան
Ապրիլի 12 - Արամ Սիմոնյան, Երևանի պետական համալսարանի ներկայիս ռեկտոր, պատմագետ, հրապարակախոս։
Մայիսի 19 - Ջեյմս Գոսլինգ, Օրաքլ ընկերության համահիմնադիրներից
Հունիսի 8 - Խոսե Անտոնիո Կամաչո, իսպանացի ֆուտբոլիստ և գլխավոր մարզիչ
Հունիսի 21 - Միշել Պլատինի, ֆրանսիացի նախկին ֆուտբոլիստ և մարզիչ, 2007 թ.-ից՝ ՈՒԵՖԱ-ի նախագահ
Հոկտեմբեր 12 - Սերժ Վենտուրինի, ֆրանսիացի բանաստեղծ
Դեկտեմբեր 1 - Սերժ Ավետիքյան, ֆրանսահայ կինոռեժիսոր, դերասան, սցենարիստ, պրոդյուսեր
Դեկտեմբեր 26 - Վիգեն Չալդրանյան, հայ կինոռեժիսոր, դերասան, սցենարիստ, պրոդյուսեր
Դեկտեմբերի 12 - Սարգիս Գարուկյան, հայ նկարիչ
Խորեն Հովհաննիսյան - հայ ֆուտբոլիստ (կիսապաշտպան), միջազգային կարգի սպորտի վարպետ, ՀՀ վաստակավոր մարզիչ


== Մահեր ==
Մարտ 13 - Արտաշես Աբեղյան, դոկտոր
Ապրիլի 10 - Պիեռ Տեյար դը Շարդեն, ֆրանսիացի փիլիսոփա, աստվածաբան (ծ. 1811)։
Ապրիլ 18 - Ալբերտ Այնշտայն, գերմանացի գիտնական (ծ. 1879)։
Հուլիսի 20 - Գալուստ Գյուլբենկյան, հայ գործարար և բարեգործ (ծ.1869)
Նոյեմբերի 20 - Հակոբ Արամյան, հայ արձակագիր (ծ. 1908)։
Դեկտեմբեր 21 -Գարեգին Նժդեհ, հայ պետական, ռազմական գործիչ և քաղաքագետ-իմաստասեր (ծ. 1886)։
Դեկտեմբերի 21 - Գարեգին Եղիշեի Տեր-Հարությունյան, Սպարապետ
Չաֆիա Ռոչդի

Զաքիա Բենտ Հաջ Բուբակեր Մարակչի, առավել հայտնի է իր բեմական անուններով՝ Չաֆիա Ռոչդի և Նանա (նոյեմբերի 7, 1910(1910-11-07), Սֆաքս, Թունիս - հուլիսի 21, 1989(1989-07-21)), թունիսցի երգչուհի և դերասանուհի։


== Կենսագրություն ==
Զաքիա Բենտ Հաջ Բուբակեր Մարակչին ծնվել է 1910 թվականի նոյեմբերի 7-ին, Սֆաքսում։ Ռոչդիի մայրը ունեցել է թուրքական արմատներ և նրա մանկությունն անցել է Տրիպոլիում։ Վաղ տարիքում որբացել է և նախնական կրթությունը ստացել է հայրենի քաղաքում։ 14 տարեկան հասակում պրոֆեսոր Հեդի Չեննուֆի մոտ սովորել է դաշնամուր նվագել։ Բեմական կարիերան սկսել է 1920 թվականին՝ Մոհամեդ Չաբչուբի գլխավորությամբ։ Հանրային ճանաչում ձեռք բերելու ձգտումով 1929 թվականին մեկնել է Թունիս, որտեղ միացել է թունիսցի հայտնի դերասանուհի Ֆադհիլա Խեթմիի առաջին կատարումներին։
Երկրպագուները Զաքիա Բենտ Հաջ Բուբակեր Մարակչին անվանվել են «Հանրային Դիվա» և «Նանա»։ Նա թունիսցի այն սակավաթիվ արվեստագետներից մեկն է, ով սկսել է իր թատերական ընկերությունը և միակ կինն է, ով մասնակցել է Ռախիդիայի ստեղծմանը Մուստաֆա Սֆարի հետ միասին։ Մասնակցել է նաև տարբեր երաժշտական նվագախմբերի գործունեությանը և ստեղծել է իր «Նանա նվագախումբը»։
la Foundation Femmes et memorié-ը հարգանքի տուրք է մատուցել նրան և թունիսյան թատրոնների մյուս ռահվիրաներին՝ նշելով «Թունիսի պիոներները» օրը։


== Մահ ==
Կյանքի վերջին տարիներին Ռոչդին իրեն ամբողջովին նվիրել է թատերական գործունեությանը։ Մահացել է 1989 թվականի հուլիսի 21-ին։


== Ծանոթագրություններ ==
Նեգրար

Նեգրար  (իտալերեն՝ Negrar), կոմունա Իտալիայում՝ Վենետո մարզի Վերոնա գավառում։ Սահմանակից է Գրեցանա, Մարանո դի Վալպոլիչելլա, Սան Պիետրո ին Կարիանո, Սանտ'Աննա դ'Ալֆաեդո, Վերոնա համայնքներին։
Բնակչությունը՝ 17 098  մարդ(30-11-2017)։ Բնակչության խտությունը կազմում է 405 մարդ/կմ²։ Զբաղեցնում է 40,52 կմ² տարածք։ Փոստային ինդեքս՝37024։ Հեռախոսային կոդ՝ 045։ Քաղաքի հովանավոր պաշտպանն է Սան Բարտոլոմեոն։


== Ժողովրդագրություն ==
Բնակչության թվաքանակի փոփոխությունները.


== Պատկերասրահ ==

		
		
		
		
		
		
		


== Արտաքին հղումներ ==
Պաշտոնական կայք (իտալ.)


== Ծանոթագրություններ ==
Տիգրան Խրլոպյան

Անվան այլ կիրառումների համար տե՛ս՝ Խրլոպյան (այլ կիրառումներ)Տիգրան Գևորգի Խրլոպյան (հոկտեմբերի 20, 1890(1890-10-20), Այնթապ, Հալեպի գավառ, Հալեպի վիլայեթ, Օսմանյան կայսրություն - նոյեմբերի 22, 1968(1968-11-22), Բեյրութ, Լիբանան), հասարակական, մշակութային գործիչ, մանկավարժ, խմբագիր։


== Կենսագրություն ==
Կրթությունն ստացել է ծննդավայրի միջնակարգ դպրոցում, ապա՝ Թուրքիայի Կենտրոնական կոլեջում և Աթենքի համալսարանում (1923-1927)։ Ուսուցիչ և տնօրեն է եղել Այնթապի, Հալեպի, Գըրքխանի, Բեյրութի հայկական դպրոցներում։ Բեյրութում հիմնադրել է հայկական ուսուցչանոցը (1948), Հայկազյան քոլեջի հայագիտական ամբիոնը և մատենադարանը (1955, այժմ կրում է Խրլոպյանի անունը)։ Մասնակցել է Սովետական Հայաստանի հետ մշակութային կապի ընկերության, ներգաղթ կոմիտեի աշխատանքներին, եղել է Այնթապի և Հալեպի աշխատավորական երեկոյան և կիրակնօրյա լսարանների, ուսումնասիրաց ընկերության հիմնադիրներից։ Խմբագրել է «Նոր ավետաբեր» (Հալեպ, 1927-1934), «Ավետաբեր» (Բեյրութ, 1949-50) պարբերականները։ Հեղինակ է «Բարոյավեպեր» (1931, պատմվածքների ժողովածու), «Ոսկեմատյան» (հ. 1-2, 1950-1951) գործերի։ Թղթակցել է «ժողովրդի ձայն», «Զարթոնք», «Եփրատ», «Հայաստանի կոչնակ» թերթերին և «Սովետական մանկավարժ» պարբերականին։


== Գրականություն ==
Tep-Mкртчян Л. Х., Apмяне в странах арабского Bocтока на современном этапе, M., 1965
Խաչեն (համայնք)

Անվան այլ կիրառումների համար տե՛ս՝ Խաչեն (այլ կիրառումներ)Խաչեն, գյուղական համայնք Արցախի Հանրապետության Ասկերանի շրջանում։ Տեղաբաշխված է հանրապետության հյուսիս֊արևելյան հատվածում։ Ասկերան շրջկենտրոնից գտնվում է 21 կմ հեռավորության վրա, իսկ մայրաքաղաք Ստեփանակերտից՝ 26 կմ հեռավորության վրա։


== Աշխարհագրություն ==
Համայնքը լեռնային է, ունի 1894.2 հա տարածք, որից 898.33 հա գյուղատնտեսական նշանակության, 924.96 հա անտառային հողեր։ Խաչեն համայնքի սահմանային գոտով հոսում է Քոլատակ գետի վտակը։


== Բնակչություն ==
Խաչեն համայնքի բնակչության թվաքանակը կազմում է 332 մարդ, կա 102 տնտեսություն։
Բնակավայրի ազգաբնակչության փոփոխությունը.


== Տնտեսություն ==
Բնակչությունը հիմնականում զբաղվում է գյուղատնտեսությամբ՝ անասնապահությամբ և հողագործությամբ։


== Տեսարժան վայրեր ==
Կան պատմամշակույթային հուշարձաններ՝ Սբ.Հովհաննես եկեղեցի (19-րդ դ.), Պտկես բերք վանք (13-17 դդ.), Սբ. Ստեփանոս եկեղեցի (13-րդ դ.), խաչքար (12-13 դդ.), գյուղատեղի (18-րդ դ.), Կաչաղակաբերդ ամրոց (12-13 դդ.), հաշվառված է 34 հուշարձան։


== Հասարարակական կառույցներ ==
Համայնքում գործում են գյուղապետարան, մշակույթի տուն, բուժկետ, միջնակարգ դպրոց, որտեղ սովորում են 45 աշակերտներ, ունի 1 պետական մանկապարտեզ, որտեղ հաճախում են 15 երեխաներ։


== Արտաքին հղումներ ==
Հակոբ Ղահրամանյան, ՏԵՂԵԿԱՏՈւ Լեռնային Ղարաբաղի Հանրապետության վարչատարածքային միավորների սոցիալ-տնտեսական բնութագրերի, Երևան, Ճարտարագետ, 2015 թ..


== Ծանոթագրություններ ==
Մագրեսան

Մագրեսան, գյուղ Արևմտյան Հայաստանում, Բիթլիսի վիլայեթի Շատախի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Ուդայպուր

Ուդայպուր քաղաք Հնդկաստանի Ռաջաստան նահանգում՝ համանուն շրջանի կենտրոն։ Նախկին Ռաջպուտյան իշխանության կազմում Մևարի թագավորության պատմական մայրաքաղաքն է, որը հայտնի է VIII դարից ի վեր։ Նախկինում Մևարի պատմական մայրաքաղաքը Չիտորգարխն էր։ Տեղական կառավարիչը համարվում էր Ռաջպուտի բոլոր իշխանների ավագը։ Երբ Աքբարի ղեկավարությամբ մոնղոլական զորքերը ավերեցին Չիտորգարխը, ռաջան ընտրեց բարձրադիր վայր և 1570 թվականին սկսեց նոր ամրացված նստավայրի կառուցումը։
Ուդայպուրը ներկայումս մրցում է Ջայպուրի և Ջոթպուրի հետ, Արևմտյան Հնդկաստանի հիմնական զբոսաշրջային ​​գլխավոր կենտրոն համարվելու համար։ Քաղաքը լիքն է լճերի ափերին տեղակայված գեղատեսիլ պալատներով, որոնցով Ուդայպուրը վաղուց  էր հայտնի։
Ուդայպուրի ամենահայտնի հուշարձաններից են ռաջաների պալատի համալիրը (XVI-XVIII դարեր), Սպիտակ մարմարով կառուցված լճային պալատը և Ջագ Մանդիր պալատը, որտեղ Շահ Ջահանը  թաքնվել է իր հոր՝ Ջահանգիրի բարկությունից։


== Կլիմա ==
Ուդայպուր քաղաքն ունի տաք և չափավոր ցամաքային կլիմա։ Լինելով Ռաջաստանի անապատային տարածքներում՝ Ուդայպուրի կլիման և եղանակը սովորաբար տաք են։ Ամառային սեզոնը տևում է մարտի կեսերից մինչև հունիս և ջերմաստիճանը բարձրանում է 23 °C (73 °F) մինչև 44 °C (111 °F): Մուսոնային անձրևները սկսվում են հուլիս ամսին, որոնք ուղեկցվում են ամպրոպներով։ Իր կանաչ տարածքներով և լճերով քաղաքը երկրի տեսարժան վայրերից մեկն է։ Ձմեռը տևում է հոկտեմբերից մինչև մարտ ամիսը։ Խոնավությունը, որը գերակշռում է մուսոնների ժամանակ, ձմռան գալուն պես նվազում է։ Քաղաքում նկատվում են հաճելի արևոտ օրեր և հաճելի զով գիշերներ՝ ջերմաստիճանը տատանվում է 5 °C-ից (41 °F)-30 °C (86 °F) միջև։
Ուդայպուրի մուսոնային ձմեռային եղանակնը առավել գրավիչ ժամանակաշրջանն է զբոսաշրջության համար։ Զբոսաշրջիկներն այցելում են սեպտեմբերի կեսից մինչև մարտի վերջ կամ ապրիլի սկիզբ։ Նույնիսկ հունվարին՝ ամենացուրտ ամսին, օրերը պայծառ են, արևոտ և տաք, առավելագույն ջերմաստիճանը՝ շուրջ 28.3 °C (82.9 °F):


== Մշակութային արտացոլում ==
Ուդայպուրը հիշատակվում է Կիպլինգի «Ջունգլիների գիրք» ստեղծագործության մեջ, որպես պանտերա Բագիրայի ծննդավայր։
«Հնդկական գերեզման» (1938) գերմանական  ֆիլմի և «Բենգալյան վագր» (1959) ֆիլմի նկարահանումներն ու գործողությունները տեղի են ունեցել Ուդայպուր քաղաքում։
Ուդայպուրում նկարահանվել է Ջեյմս Բոնդ սերիալի «Ութոտնուկ» ֆիլմի սյուժեի հնդկական մասը. Խանի պալատի տեսարանները նկարահանվել են Մոնսոնյան պալատում, Լճային պալատը նկարահանվել է որպես «Ութոտնուկ»-ի տուն։


== Տեսարժան վայրեր ==


== Ծանոթագրություններ ==
Վելիկիե Գեևցի

Վելիկիե Գեևցի (ուկրաիներեն՝ Великі Геївці), գյուղ Ուկրաինայի Անդրկարպատյան մարզի Ուժգորոդի շրջանում։
2001 թվականի տվյալներով Վելիկիե Գեևցի գյուղում բնակվում էր 1 062 մարդ։ Բնակավայրը զբաղեցնում է 0,003 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կալակոր

Կալակոր (ռուս.՝ Калакор), գետ Ռուսաստանում, հոսում է Դաղստանի Հանրապետությունում։ Գետաբերանը տեղակայված է Ավարսկոյե Կոյսու գետի ձախ ափին՝ 156 կմ հեռավորության վրա։ Գետի երկարությունը 22 կմ է,ավազանի տարածքը 84,9 կմ2 է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Կասպից ծովի արևմտյան հատվածի ավազանային շրջանին գետի ջրատնտեսային տեղամասը՝ Սուլակ գետնի ակունքն է մինչև Չիրկեյսկի հիդրոհանգույց, գետի ենթաավազանը բացակայում է։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 07030000112109300000742
Հիդրոլոգիական ուսումնասիրությունների կոդը - 109300074
Ավազանի կոդը - 07.03.00.001
Հիդրոլոգիական ուսումնասիրությունների հատորի համարը - 09
Թողարկումն ըստ հիդրոլոգիական ուսումնասիրությունների - 3


== Ծանոթագրություններ ==
Նովոսելիցա (գյուղ, Մեժգորեի շրջան)

Անվան այլ կիրառումների համար տե՛ս՝ ՆովոսելիցաՆովոսելիցա (ուկրաիներեն՝ Новоселиця), գյուղ Ուկրաինայի Անդրկարպատյան մարզի Մեժգորեի շրջանում։
2001 թվականի տվյալներով Նովոսելիցա գյուղում բնակվում էր 1 054 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կրկնակի բեղմնավորում

Կրկնակի բեղմնավորում, ծածկասերմ բույսերի սեռական պրոցես, բեղմնավորվում են ձվաբջիջը և սաղմնային պարկի երկրորդային կորիզը։ Բացահայտել է ռուս գիտնական Ս. Նավաշինը (1898 թվականին), բույսերի 2 տեսակի՝ շուշանի (Lilium martagon) և արքայապսակի (Fritillaria orientalis) վրա կատարած հետազոտությունների ժամանակ։ Սաղմնային պարկը 8-կորիզանի բջիջ է, յուրաքանչյուր բևեռում 4-ական։ Բևեռներից մեկական կորիզ շարժվում է դեպի կենտրոն և կազմում բևեռային կորիզներ։ Մեկ բևեռում մնացած 3 կորիզներից մեկը դառնում է ձվաբջջի կորիզ, մնացածները քայքայվում են։ Հապլոիդ միկրոսպորը զարգանում է փոշեպարկում, որպես փոշեհատիկ, որի կորիզը բաժանվում է 2 տարաչափ կորիզի՝ վեգետատիվ և գեներատիվ։ Վերջինս նորից է կիսվում և առաջացնում է երկու սերմնաբջիջ։ Միկրոպիլային անցքով մտնելով փոշեհատիկի մեջ, փոշեհատիկային խողովակի ծայրը պատռվում է, 2 գեներատիվ կորիզներն ընկնում են սաղմնային պարկ։ Նրանցից մեկը շարժվում է դեպի ձվաբջջի կորիզը, միաձուլվում նրա հետ և առաջացնում դիպլոիդ զիգոտ, որն աճելով դառնում է սերմ։ Գեներատիվ մյուս կորիզը մոտենում է 2 բևեռային կորիզներին, միաձուլվում նրանց հետ, և էնդոսպերմի կորիզն է գոյանում, որն ունի քրոմոսոմների եռակի հավաք։ Բեղմնավորումից հետո զիգոտը բազմաթիվ անգամ բաժանվելով առաջացնում է սաղմը։ Ըստ իգական և արական կորիզների միաձուլման եղանակի, տարբերում են կրկնակի բեղմնավորման 2 տիպ. նախամիտոտիկ, երբ սպերմի կորիզը ընկղմվում է իգական ձվաբջջի կորիզի մեջ, քրոմոսոմները ենթարկվում են ապագալարացման։ Երկու կորիզների քրոմոսոմները միանում են ինտերֆագում (զիգոտում)։ Ետմիտոտիկ իգական և արական կորիզները պահպանում են իրենց թաղանթները, և միաձուլումն սկսվում է պրոֆազի վերջում։ Արական և իգական քրոմոսոմային հավաք ունեցող ինտերֆազ կորիզներն առաջանում են միայն զիգոտի առաջին միտոտիկ բաժանումից հետո։
Կրկնակի բեղմնավորումը ունի կենսաբանական կարևոր նշանակություն. այն զարգացող սաղմին ապահովում է սնունդով մայրական և հայրական տարրերի հաշվին, և սաղմի զարգացումն ընթանում է կրկնակի ժառանգական ազդեցության ներքո։
Շավրովո (գյուղ, Ալեքսանդրովի շրջան)

Շավրովո (ուկրաիներեն՝ Шаврове), գյուղ Ուկրաինայի Դոնեցկի մարզի Ալեքսանդրովիում։
2001 թվականի տվյալներով Շավրովո գյուղում բնակվում էր 79 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Սաշա Օգանեզաշվիլի

Սաշա Օգանեզաշվիլի (իսկական անունը և ազգանունը՝ Ալեքսանդր Արշակի Օհանյան, մայիս 1887, Պոնիչալա - մայիսի 31, 1932(1932-05-31), Թիֆլիս, ԱԽՖՍՀ, ԽՍՀՄ), հայ խորհրդային քամանչահար, երաժշտագետ և մանկավարժ։


== Կենսագրություն ==
7 տարեկանից մասնակցել է հոր, ապա և այլ սազանդարական խմբերին, նվագել տիպլիպիտո, ապա երգել, վարժվել դուդուկի ու քամանչայի նվագին։ Բաքվում որպես մենակատար աշխատել է Անտոն Մայիլյանի «Արևելյան նվագախմբում», Թիֆլիսում հաճախ հանդես է եկել նշանավոր աշուղ Հազիրիի խմբում։ 1905 թվականին ադրբեջանական երգիչ Ջ․ Կարյագդօղլու և թառահար Կ․ Փիրումովի հետ համերգներով շրջագայել է Անդրկովկասում, Միջին Ասիայում ու Իրանում, մասնակցել գրամոֆոնային գրառումների։ Ուսումնասիրելով մերձավորարևելյան լեզուները և ժողովրդական երաժշտությունը՝ մասնագիտացել է մուղամների արվեստում, ներդրել քառալար քամանչան։ 1909 թվականից Անդրկովկասի և Իրանի քամանչահարները Օգանեզաշվիլուց փոխառել են նաև քամանչայի լարվածքը։ 1910 թվականից սկսել է ստեղծագործել, գրել է «Ֆահրադ և Շիրին» երգային օպերան (ժողովրդական գործիքների նվագակցությամբ կատարվել է 1911 թվականին, Բաքվում)։ 1912 թվականին «Սպորտ-ռեկորդ» ֆիրման ձայնագրել է «Չարգյահ», «Ռասա», «Հեջազ» և այլ մուղամների, հայկական ժողովրդական երգերի («Կռունկ», «Մայր Արաքսի ափերով» և այլն) և քրդական «Դլո» թվականի նրա մենակատարումները։ 1924 թվականից մասնակցել է Թիֆլիսի Հայարտան աշխատանքներին, 1926 թվականին Երևանի կոնսերվատորիայում հիմնադրել «արևելյան ֆակուլտետ», դասավանդել է արևելյան երաժշտության տեսություն և ժողովրդական նվագարաններ (աշակերտներից են՝ Արամ Մերանգուլյան, Գուրգեն Միրզոյան)։ Ալեքսանդր Սպենդիարյանի օժանդակությամբ ստեղծել է նվագախումբ, ղեկավարել Երևանի Ռադիոյի ժողգործիքների անսամբլը։ 1927 թվականի հունիսին խորհրդային երաժիշտների խմբում մասնակցել է Մայնի Ֆրանկֆուրտի համաշխարհային երաժշտական ցուցահանդեսին, մինչև հոկտեմբեր աշխատել Բեռլինի ֆոնդարխիվում, արևելյան երաժշտության մասին կարդացել դասախոսություններ, 1928 թվականին մասնակցել Սանկտ Պետերբուրգում հայկական և պարսկական երաժշտության համերգներին։ Օգանեզաշվիլին հեղինակ է Անդրկովկասի և Իրանի մոնոդիկ երաժշտության հարցեր շոշափող մի շարք հոդվածների։


== Գրականություն ==
Գևորգյան Գ., Սաշա Օգանեզաշվիլի, Երևան, 1973։


== Արտաքին հղումներ ==
Սաշա Օգանեզաշվիլի
Այսել Գյուրել

Այսել Գյուրել (թուրքերեն՝ Aysel Gürel, փետրվարի 7, 1929(1929-02-07), Դենիզլի, Թուրքիա - փետրվարի 17, 2008(2008-02-17), Ստամբուլ, Թուրքիա), թուրք բանաստեղծուհի, երգահան և դերասանուհի։ Բացի իր երգերից, որոնք կատարում էին Թուրքիայի երգիչները, հայտնի է զարմանալի հագուստով, դիմահարդարմամբ և կեղծամներով։


== Կենսագրություն ==
Այսել Գյուրելը ծնվել է 1929 թվականին Թուրքիայի արևմուտքում՝ Դենիզլիում։ Ավարտել է Ստամբուլի համալսարանի գրականության ֆակուլտետը։
Նրա երգերը կատարել են այնպիսի հայտնի թուրք երգիչներ, ինչպիսիք են Սեզեն Աքսուն։ Բացի բանաստեղծություններ գրելուց, Գյուրելը նաև դերասանուհի և թուրքագետ էր։ 2007 թվականին Գուրելը հայտնվել է Պեպսիի թուրքական հեռուստատեսային գովազդում։
2007 թվականի դեկտեմբերին նա հայտնվեց Ստամբուլի Ֆլորենս Նայտինգեյլի քաղաքային հիվանդանոցում՝ թոքերի քաղցկեղի ախտորոշմամաբ։ 2008 թվականի փետրվարի 17-ին Ստամբուլում 80 տարեկան հասակում մահացել է քրոնիկ բրոնխիտից։ Գյուլելը թաղվել է Զինջիրլիքույու գերեզմանատանը՝ Տեշվիքիե մզկիթում տեղի ունեցած արարողությունից հետո։
Գյուլելի դուստրերը, Մյուջդ Արը և Մեհթափ Արը դերասանուհիներ են։


== Գրված երգեր ==
Նա շատ սիրված երգերի բանաստեղծություններ է գրել, որոնք հիթ են դարձել և դասական են համարվում թուրքական երաժշտության պատմության մեջ՝

Allahaısmarladık (1977 թվական), Սեզեն Աքսու
Firuze (1982 թվական), Սեզեն Աքսու (համատեղ աշխատանք)
Sen Ağlama (1984 թվական), Սեզեն Աքսու (համատեղ աշխատանք)
Haydi Gel Benimle Ol (1984 թվական), Սեզեն Աքսու
? Sevda (1985 թվական), Nükhet Duru
Git (1986 թվական), Սեզեն Աքսու (համատեղ աշխատանք)
Ünzile (1986 թվական), Սեզեն Աքսու
Değer Mi (1986 թվական), Սեզեն Աքսու
Sarışın (1988 թվական), Սեզեն Աքսու
Dünya Tatlısı (1988 թվական),? Zerrin Özer
Hani Yeminin (1988 թվական),? Zerrin Özer
Bir Kız (1988 թվական), Ayşegül Aldinç
Şekerim (1989 թվական), Gökben
Resmin Yok Bende (1990 թվական), Ajda Pekkan
Hadi Bakalım (1991 թվական), Սեզեն Աքսու
Ne Kavgam Bitti Ne Sevdam (1991 թվական), Սեզեն Աքսու
Gelmeyeceğim (1991 թվական), Ayşegül Aldinç
Abone (1991 թվական), Yonca Evcimik
Taksit Taksit (1991 թվական), Yonca Evcimik
Ayıpsın (1991 թվական), Aşkın Nur Yengi (Սեզեն Աքսու-ի հետ համատեղ)
Show Yapma (1992 թվական), Nilüfer
Yine Yeni Yeniden Sev (1992 թվական), Nilüfer
Hadi Yine Iyisin (1993 թվական), Tayfun
Yok (1993 թվական), Ajda Pekkan
Vurulmuşum Sana (1994 թվական), Asya
Of Aman (1994 թվական), Nalan
Yasaksız Seviş Benimle (1994 թվական), Թարքան
Eğrisi Doğrusu (1994 թվական), Nilüfer
Gölge Çiçeği (1997 թվական), Reyhan Karaca
Vur Yüreğim (1999 թվական), Սերթաբ Էրեներ
Aşk (1999 թվական), Sertab Erener
Tılsım (2001 թվական), Burcu Güneş


== Տրիբունաներ-ալբոմներ ==
«Aysel’in» (2013 թվական)


== Ծանոթագրություններ ==


== Արտաքին հղումներ ==
Aysel Gürel Internet Movie Database կայքում
«Turkey: Aysel Gürel lost the battle with cancer»։ esctoday.com (անգլերեն)։ 21/Feb 2008։ Արխիվացված է օրիգինալից 2012-03-06-ին (անգլ.)
Гугл-дудл в честь дня рождения Айсель, 7 февраля 2018 г.
Օդարկա Բանդրովսկայա

Օդարկա (Սոֆյա) Կարլովնա Բանդրովսկայա (մարտի 17, 1902(1902-03-17), Grybów, Nowy Sącz County, Lesser Poland Voivodeship, Լեհաստան - մայիսի 5, 1981(1981-05-05), Լվով, Ուկրաինական ԽՍՀ, ԽՍՀՄ), խորհրդային ուկրաինացի կամերային երգչուհի (սոպրանո), դաշնակահար, մանկավարժ։ Լվովի Սալոմեա Կրուշելնիցկայայի թանգարանի հիմնադիր։


== Կենսագրություն ==
Օդարկան մայրական կողմից երգչուհի Սալոմեա Կրուշելնիցկայայի զարմուհին է։ Սովորել է Լվովի դասական գիմնազիայում։ 1922 թվականին ավարտել է Ն. Լիսենկոյի անվան բարձրագույն երաժշտական ինստիտուտի դաշնամուրի բաժինը (Մարիա Կրինիցկայայի դասարան), ուսումը շարունակել է Վիեննայում՝ պրոֆեսոր Ֆրանկի մոտ։ 1924-1928 թվականներին երգեցողություն է սովորել Լեհական երաժշտական ընկերության կոնսերվատորիայում՝ պրոֆեսոր Զ. Կոզլովսկայայի մոտ, ինչպես նաև ընդունվել է Լվովի համալսարանի հումանիտար գիտությունների ֆակուլտետ։ 1928 թվականին մեկնել է Իտալիա (Միլան և Վիարեջո), որտեղ Կրուշելնիցկայայի մոտ կատարելագործել է իր մեներգչական հմտությունները։ 1929 թվականին վերադառնալով Լվով, սկսել է հյուրախաղերը Ուկրաինական ԽՍՀ-ում, Լեհաստանում և Վիեննայում։ 1930-ական թվականներին նա ակտիվ ստեղծագործական գործունեություն է ծավալել որպես երգչուհի և դաշնակահարուհի։
1931-1939 թվականներին մեներգեցողություն է դասավանդել Ն. Լիսենկոյի անվան բարձրագույն երաժշտական ինստիտուտում։ 1940 թվականից եղել է Լվովի պետական կոնսերվատորիայի վոկալի ֆակուլտետի դոցենտ և դեկան։ 1944-1963 թվականներին կրկին զբաղեցրել է Լվովի կոնսերվատորիայի մեներգեցողության դոցենտի պաշտոնը։ Գրել է մի շարք գիտամեթոդական աշխատություններ։ Նրա ուսանողներից են եղել Միրոսլավ Անտոնովիչը, Իլյա Մացյուկը, Պ. Կրինիցկայան, Տ. Դիդիկը, Մ. Պրոցևյատը, Լ. Դորոնինան, Ն. Սաֆրոնովան, Բայկո քույրերի վոկալ եռյակը։ 
Նրա կամերային վոկալ երգացանկը ներառել է Ռիխարդ Շտրաուսի, Հուգո Վոլֆի, Ռիխարդ Վագների, Յոհաննես Բրամսի, Յոհան Սեբաստիան Բախի, Նիկոլայ Լիսենկոյի,  Յակով Ստեպովոյի, Վ. Բարվինսկու և այլ կոմպոզիտորների ստեղծագործությունները։ Կոնցերտմայստերներն էին` Վասիլի Բարվինսկին, Նեստոր Նիժանկովսկին, Գ. Լևիցկայան, Ռոման Սիմովիչը, Լ. Ումանսկայան, Ա. Երմակովան և Մ. Լիսենկոն (Նիկոլայ Լիսենկոյի դուստրը)։ Նա թողել է բազմաթիվ ձայնագրություններ՝ արևմտաեվրոպական դասականների, ուկրաինացի և գալիցիացի կոմպոզիտորների ստեղծագործությունների կատարումներով։
Օդարկան շատ ժամանակ և ջանք է գործադրել Սալոմեյա Կրուշելնիցկայայի հիշատակը վերականգնելու և նրա համբավը բարձրացնելու համար։ Նա հավաքել և պահպանել է երգչուհու արխիվը, որի հիման վրա Լվովում ստեղծվել է Սալոմեյա Կրուշելնիցկայայի երաժշտական  հուշահամալիր թանգարանը (բացվել է 1991 թվականին)։ Հեղինակ է արտիստուհու, Կրուշելնիցկայայաների ընտանիքի, ինչպես նաև Ս. Լյուդկևիչի, Իվան Ֆրանկոյի, Գ. Լևիցկայայի, Ա. Կարպատսկու մասին հուշագրությունների։


== Ծանոթագրություններ ==
Պենինգի

Պենինգի (էստ․՝ Peningi), գյուղ Էստոնիայի Հարյումաա նահանգի Ռաասիկու շրջանում։
2011 թվականի տվյալներով գյուղում բնակվում էր 180 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Ռիհու (գյուղ, Տեհտվեռե շրջան)

Անվան այլ կիրառումների համար տե՛ս՝ ՌիհուՌիհու (էստ․՝ Rõhu), գյուղ Էստոնիայի Տարտումաա նահանգի Տեհտվեռե շրջանում։
2011 թվականի տվյալներով գյուղում բնակվում էր 169 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Կորթին

Կորթին (այլ անվանումներ՝ ծոթրին, ծիթրոն, ծիտրոն, ծիթորի) (լատ.՝ Satureja), խուլեղինջածաղկավորների ընտանիքի բույսերի ցեղ։ Միամյա խոտեր, կիսաթփեր և թփեր են։ Կոթրինն մոտ 30 տեսակ։ Շատ տեսակներ պարունակում են եթերայուղեր։ Տարածված է գլխավորապես միջերկրածովյան երկրներում։


== Կենսաբանական նկարագիր ==
Ցողունը ճյուղավորվող է, բարձրությունը՝ 15–50 սմ։ Տերևները նշտարաձև են, հակադիր, սրածայր։ Ծաղիկները մանր են, կլորավուն, ձվաձև, բաց վարդամանուշակագույն, ծաղկաբույլում՝ 3–5 ծաղիկ։ Պտուղը քառաբաժան ընկուզիկ է։ Սերմերը մանր են, կլորավուն, ձվաձև։ Հոտավետ Կորթինի ցողունը ճյուղավորվող է, 20-30 սմ բարձրությամբ, տերևները՝ նշտարաձև, ծաղկաբույլում կա 3-5 ծաղիկ։ Սերմերը մանր են, կլորավուն, ձվաձև։ Սննդի մեջ, որպես համեմունք, օգտագործվում են թարմ և չորացրած տերևները։


== Նշանակություն և կիրառում ==
Դեղաբույս է. պատրաստուկներն օգտագործվում են որպես ցավամոքիչ, խորխաբեր միջոց, փորկապության և այլ դեպքերում։ Պարունակում է եթերայուղեր (օգտագործում են օծանելիքի, կոնյակի, լիկյորի արտադրության, սննդի արդյունաբերության մեջ)։
Թարմ և չորացրած տերևները լավորակ համեմունք են։ 
Ժողովրդական բժշկության մեջ կիրառվում է որպես ցավամոքիչ, նաև փորկապության դեմ։


== Դասակարգում ==


=== Տեսակներ ===
Դասը ընդգրկում է 30-ից 52 տեսակ


=== Տաքսոնոմիա ===
Կորթին դասը մտնում է Lamiaceae ընտանիքի և Lamiales կարգի մեջ։


== Ծանոթագրություններ ==


== Գրականություն ==
Борисова А. Г. Род 1290. Чабер — Satureja // Флора СССР. В 30 т. / Начато при руководстве и под главной редакцией акад. В. Л. Комарова; Ред. тома Б. К. Шишкин. — М.—Л.։ Изд-во АН СССР, 1954. — Т. XXI. — С. 413—426. — 703 с. — 3000 экз.
Siegmund Seybold (Hrsg.)։ Schmeil-Fitschen interaktiv. CD-ROM, Version 1.1, Quelle & Meyer, Wiebelsheim 2002, ISBN 3-494-01327-6.
Avril Rodway։ Kräuter und Gewürze. Die nützlichsten Pflanzen der Natur - Kultur und Verwendung. Tessloff Verlag, Hamburg 1980, ISBN 3-7886-9910-8
Կուլակովո (գյուղ, Ստարոռուսկի շրջան)

Անվան այլ կիրառումների համար տե՛ս՝ ԿուլակովոԿուլակովո (ռուս.՝ Кулаково), գյուղ Ռուսաստանի Նովգորոդի մարզի Ստարոռուսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
(8712) Սուզուկո

(8712) Սուզուկո (անգլ.՝ Suzuko), աստերոիդ աստերոիդների հիմնական գոտում։ Հայտնաբերվել է 1994 թվականի հոկտեմբերի 2-ին Կին Էնդատեի և Կաձուրո Վատանաբեի կողմից Կիտամիում։
Միջին հեռավորությունը Արեգակից կազմում է 3,134213 ա. մ., առավելագույնը մոտենում է 2,6941 ա. մ. հեռավորության վրա և հեռանում 3,5743 ա. մ.։ Արեգակի շուրջ մեկ ամբողջական պտույտ է կատարում 2026,71 երկրային օրվա ընթացքում, իր ուղեծրով շարժվելով միջինում 0,177628 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,54° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8712) Սուզուկո աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Արժանովսկի (Սովետսկի շրջան)

Արժանովսկի (ռուս.՝ Аржановский), գյուղ Ռուսաստանի Ռոստովի մարզի Սովետսկի շրջանում։ Մտնում է Չիրսկի գյուղական համայնքի կազմի մեջ։
Ֆուաթ Օքթայ

Ֆուաթ Օքթայ (1964, Çekerek, Յոզգաթի մարզ, Թուրքիա), 2016 թվականի հունիսի 19-ից մինչև փոխնախագահ նշանակվելը եղել է Թուրքիայի վարչապետի օգնականը, 2018 թվականի հուլիսի 9-ից Թուրքիայի փոխնախագահ։


== Կրթությունը և կարիերան ==


=== Կրթություն ===
Ծնվել է 1964 թվականին Յոզգաթի մարզի Չեկերեկե բնակավայրում (գտնվում է Թուրքիայի կենտրոնական մասում)։ 1985 թվականին ավարտել է Չուկուրովի (Ադանա, Թուրքիա) համալսարանի կառավարման ֆակուլտետը, որտեղ շարունակել է իր գործունեությունը որպես գիտաշխատող։ 1990 թվականին Ուեյնի համալսարանում (Դետրոյթ, ԱՄՆ) բիզնեսի և արտադրության բնագավառում ստացել է մագիստրոսի աստիճան։ Նրա մասնագիտացումը եղել է ավտոմեքենաշինությունը և կապը։


=== Կարիերան առևտրի ոլորտում ===
1990-ական թվականներին ապրել է ԱՄՆ-ում, որտեղ աշխատել է ավտոմեքենաների և ավիացիոն արդյունաբերության ոլորտում։ Մասնակցել է Ford, Chrysler և General Motors ընկերությունների ծրագրերին։
2000-ականների սկզբին Թուրքիա վերադառնալուց հետո տարբեր պետական և մասնավոր ընկերություններում եղել է խորհրդատու։ Զբաղեցրել է Բեյքենտի (Ստամբուլ, Թուրքիա) համալսարանի դեկանի տեղակալի պաշտոնը։ 2008—2012 թվականներին աշխատել է Turkish Airlines ավիաընկերությունում որպես բիզնեսի զարգացման և ստրատեգիական պլանավորման բաժնի պետ։ Եղել է Արտաքին տնտեսական հարաբերությունների (DEİK) թուրքաբրիտանական, թուրքագերմանական, թուրքաիսպանական գործարար խորհուրդների անդամ։ Եղել է Turkish Aerospace Industries, Turkish Technic ընկերությունների խորհրդի անդամ, ինչպես նաև Turk Telekom-ի տնօրենների խորհրդի նախագահի տեղակալ։


== Քաղաքացիական ծառայություն ==
2012—2016 թվականներին գլխավորել է Արտակարգ իրավիճակների կառավարման վարչությունը, որը կառավարվում էր երկրի վարչապետ Ռեջեփ Թայիփ Էրդողանը (2014 թվականից Թուրքիայի նախագահ)։ Թուրքիայի կառավարության անունից պատրաստել է այլ երկրների հետ ռիսկերի և ճգնաժամերի կառավարման մի շարք համաձայնագրեր։
2016 թվականին նախագահ Էրդողանի հետ մասնակցել է Գերմանիայի կանցլեր Անգելա Մերկելի հետ Անկարայում տեղի ունեցած հանդիպմանը, որի ժամանակ քննարկվել է միջին արևելքում հումանիտար խնդիրների հարցը։


=== Թուրքիայի փոխվարչապետ ===
2016 թվականի հունիսից 2018 թվականի հունիսը զբաղեցրել է Թուրքիայի վարչապետ Բինալի Յըլդըրըմի խորհրդականի պաշտոնը։ Զբաղվել է պետական համալսարանների թվային և տեխնոլոգիական արդիականացմամբ։
Թուրքիայում հեղաշրջման փորձի ժամանակ Ֆուաթ Օքթային հաջողվում է NTV հեռուստաալիքով հեռարձակել վարչապետի ելույթըը, որի շնորհիվ վարչապետը բնակչությանը կոչ արեց հանգստություն պահպանել։ Մասնակցել է Սիրիայում քրդական կազմավորումների (սրանք ըստ Անկարայի ահաբեկչական վտանգ էին ներկայացնում Թուրքիայի համար) դեմ ուղղված «Եփրատի վահան» և «Ձիթենու ճյուղ» ռազմագործողությունների համակարգմանը։
Ֆուաթ Օքթայը համարվում է երկրի կառավարման համակարգի «բյուրոկրատական և վարչական» ճարտարապետներից մեկը։


== Թուրքիայի փոխնախագահ ==
2018 թվականի հուլիսի 9-ին նշանակվել է Թուրքիայի փոխնախագահ, նոր պաշտոնը ստեղծվել էր սահմանադրական փոփոխությունների արդյունքում։


== Անձնական կյանք ==
Ամուսնացած է ունի երեք երեխա։ Տիրապետում է անգլերենի։


== Տես նաև ==
Թուրքիայի նախագահ


== Ծանոթագրություններ ==
Լեկսա (Վիգի վտակ)

Լեկսա  (ռուս.՝ Лекса≥), գետ Ռուսաստանում, հոսում Արխանգելսկի մարզում։ Գետաբերանը տեղակայված է Վիգ գետի աջ ափին՝
63 կմ հեռավորության վրա։ Գետի երկարությունը 72 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 02020001212102000005295
Հիդրոլոգիական ուսումնասիրությունների կոդը - 102000529
Ավազանի կոդը - 02.02.00.012
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Վելիկայա Բուդա

Վելիկայա Բուդա (ուկրաիներեն՝ Велика Буда), գյուղ Ուկրաինայի Չեռնովցիի մարզի Հերցայի շրջանում։
2001 թվականի տվյալներով Վելիկայա Բուդա գյուղում բնակվում էր 1 291 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Այմորես (Մինաս Ժերայս)

Այմորես (պորտ.՝  Aimorés), համայնք Բրազիլիայում՝ Մինաս Ժերայս նահանգի կազմում։ Գտնվում է Բալիդու Ռիու Դոսի նահանգի հարավարևմտյան մասում։ Բնակչությունը կազմում է 28 168 մարդ՝ 2006 թվականի տվյալներով։ Գրավում է 1349,987 կմ2 տարածք։ Բնակչության խտությունը կազմում է՝ 47,9 մարդ/կմ2։


== Պատմություն ==
Քաղաքը հիմնադրվել է 1915 թվականի սեպտեմբերի 18-ին։


== Կլիմա ==
http://www.climate-charts.com/Locations/b/BZ83595.php Archived 2015-10-08 at the Wayback Machine.


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է՝ 154 068 819,00 ռեալ (տվյալները Բրազիլիայի աշխարհագրության և վիճակագրության ինստիտուտի)
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է՝ 5469,64 ռեալ (տվյալները Բրազիլիայի աշխարհագրության և վիճակագրության ինստիտուտի)
Մարդկային ներուժի զարգացման ինդեքսը, 2000 թվականի դրությամբ, կազմում է՝ 0,806 (տվյալները ՄԱԿ-ի զարգացման ծրագրի)։
Շկուրատովցի

Շկուրատովցի (ուկրաիներեն՝ Шкуратівці), գյուղ Ուկրաինայի Անդրկարպատյան մարզի Մուկաչևոյի շրջանում։
2001 թվականի տվյալներով Շկուրատովցի գյուղում բնակվում էր 113 մարդ։ Բնակավայրը զբաղեցնում է 0,411 կմ² տարածք։ Բնակչության խտությունը կազմում էր 274,94 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
(20311) Նենսիկարտեր

(20311) Նենսիկարտեր, աստերոիդ աստերոիդների հիմնական գոտում։ Այս աստերոիդը հայտնաբերվել է 1998 թվականի մարտի 31-ին ԼԻՆԵԱՐ ծրագրի կողմից Սոկոռոյում։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
Նենսիկարտեր աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Մատվեևկա (գյուղ, Լուխովիցկի շրջան)

Անվան այլ կիրառումների համար տե՛ս՝ ՄատվեևկաՄատվեևկա (ռուս.՝ Матвеевка), գյուղ Ռուսաստանի Մոսկվայի մարզի Լուխովիցկի շրջանի կազմում։
Բնակչությունը 2006 թվականին գրանցված տվյալներով կազմում էր 20 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Փալո Փինտո շրջան (Տեխաս)

Փալո Փինտո շրջան (անգլ.՝ Palo Pinto County), ԱՄՆ Տեխաս նահանգի 254 վարչական միավորներից մեկը։ Ընդհանուր տարածությունը 2.468 կմ² է, բնակչությունը՝ 27.026 մարդ (2000 թ. տվյալներով)։ Շրջկենտրոնն է Փալո Փինտո բնակավայրը։ Կազմավորվել է 1856 թ.։
Օպ Լուանգ ազգային պարկ

Օպ Լուանգ ազգային պարկ (թաի.՝ อุทยานแห่งชาติออบหลวง), ազգային պարկ Չիանգմա պրովինցիայում, Թաիլանդ։ Այստեղ կան գետային կիրճեր, ջրվեժներ և քարանձավներ։


== Աշխարհագրություն ==
Օպ Լուանգ ազգային պարկը գտնվում է Չիանգմայից շուրջ 105 կմ հարավ՝ Չոմ Տհոնգ, Մաե Չաեմ և Հոթ նահանգներում։ Պարկի տարածքը կազմում է 553 քառ. կմ։ Այն սահմանակից է Դոյ Ինտանոն ազգային պարկին։ Ինչպես և վերջինս, Օպ Լուանգը Տհոնգ Չայի լեռնաշղթայում է։


== Պատմություն ==
Օպ Լուանգ ազգային պարկում հայտնաբերվել են նախապատմական նկարներ և այլ հնաոճ իրեր։ Դոյ Ֆա Չանգի տարածքում կան փղի տեսքով ժայռապատկերներ։ Օպ Լուանգ կիրճում կան ավելի շատ ժայռապատկերներ, ինչպես նաև հնագույն թանկարժեք զարդեր ու գործիքներ։ Բնածխից պարզ է դարձել, որ այս մասունքները 28000 տարեկան են։
Ազգային պարկը 1966-1991 թվականը եղել է անտառային պարկ։ 1991 թվականին Օպ Լուանգը դարձել է Թաիլանդի 68-րդ ազգային պարկը։


== Տեսարժան վայրեր ==
Ազգային պարկի գլխավոր տեսարժան վայրը Օպ Լուանգ կիրճն է, որն առաջացել է Մաե Չաեմ գետից։ Կիրճը զառիվայր է և ունի մոտավորապես 300 մետր երկարություն։
Ջրվեժներից են Մաե Բուա Կհամը՝ 50 մետր բարձրությամբ, Մաե Չոն՝ շուրջ 80 մետր բարձրությամբ և Մաե Տիան՝ 80 մետր բարձրությամբ։ Տեպ Տհանոմը տաք աղբյուր է պարկի արևմտյան մասում։
Տամ Տոնգը գրանիտից և կրաքարից կազմված քարանձավ է, որում կան երկար թունելներ։ Տամ Տու Պու քարայրն առանձնահատուկ է ստալագմիտներով ու ստալակտիտներով։


== Բուսական և կենդանական աշխարհ ==
Պարկն ընդգրկում է տերևաթափ և մշտադալար անտառներ։ Ծառերից այստեղ աճում են  takian,  Xylia xylocarpa, տեքին, բամբուկը, արմավենին և վայրի ձարխոտը։
Կենդանական աշխարհը բազմազան է. վագր, եղնիկ, հիմալայան արջ, կարճ պոչով կապիկ, նապաստակ, վայրի այծ, վայր արջ և այլն։
Թռչուններից այստեղ են բնակվում թութակը, մինիվետը, տատրակը, բանկիվյան հավը, փայտփորիկը, կաքավը և այլն։


== Պատկերասրահ ==

		
		
		


== Ծանոթագրություններ ==